《赠星家东方生》
明代·谢与思

君不闻韩苏之生月宿斗，我也初度恰同候。敢拟文章万斛珠，惟馀潦倒双蓬垢。

古有曼倩生，如君岂其裔。射覆能令舍笞，诙谐不饱长安米。

忽言今年余拂衣，余行走送江之湄。请看筵外光芒处，不是郎星是少微。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。